title: Provedbena uredba Komisije (EU) 2016/1799 оd 7. listopada 2016. o utvrđivanju provedbenih tehničkih standarda u vezi s raspoređivanjem procjena kreditnog rizika vanjskih institucija za procjenu kreditnog rizika u skladu s člankom 136. stavcima 1. i 3. Uredbe (EU) br. 575/2013 Europskog parlamenta i Vijeća (Tekst značajan za EGP)

text:
               12.10.2016

               HR

               Službeni list Europske unije

               L 275/3

         PROVEDBENA UREDBA KOMISIJE (EU) 2016/1799
   оd 7. listopada 2016.
   o utvrđivanju provedbenih tehničkih standarda u vezi s raspoređivanjem procjena kreditnog rizika vanjskih institucija za procjenu kreditnog rizika u skladu s člankom 136. stavcima 1. i 3. Uredbe (EU) br. 575/2013 Europskog parlamenta i Vijeća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva (1), a posebno njezin članak 136. stavak 1. treći podstavak i članak 136. stavak 3. treći podstavak,
   budući da:

               (1)

               Odredbe ove Uredbe blisko su povezane jer se odnose na raspoređivanje procjena kreditnog rizika osim onih dodijeljenih sekuritizacijskim pozicijama. Kako bi se osigurala dosljednost tih odredaba, koje bi trebale stupiti na snagu istodobno, te kako bi se osobama koje podliježu tim obvezama omogućio sveobuhvatan pregled i jednostavan pristup tim odredbama, poželjno je jednom uredbom obuhvatiti sve provedbene tehničke standarde predviđene Uredbom (EU) br. 575/2013 koji se odnose na raspoređivanje procjena kreditnog rizika osim onih dodijeljenih sekuritizacijskim pozicijama.

               (2)

               Člankom 136. stavkom 1. Uredbe (EU) br. 575/2013 zahtijeva se, za sve vanjske institucije za procjenu kreditnog rizika („VIPKR-ovi”), specifikacija toga kojim stupnjevima kreditne kvalitete iz odjeljka 2. te Uredbe odgovaraju relevantne kreditne procjene koje izdaje VIPKR („raspoređivanje”). VIPKR-ovi su agencije za kreditni rejting koje su registrirane ili certificirane u skladu s Uredbom (EZ) br. 1060/2009 Europskog parlamenta i Vijeća (2) ili središnje banke koje izdaju kreditne rejtinge na koje se ne primjenjuje ta Uredba.

               (3)

               Određeni slični pojmovi i koncepti koji se koriste u Uredbi (EZ) br. 1060/2009 i u Uredbi (EU) br. 575/2013 mogu izazvati zabunu. „Kreditna procjena” termin je koji se upotrebljava u skladu s Uredbom (EU) br. 575/2013 i za „oznake” raznih kategorija rejtinga VIPKR-ova i za dodjelu takvog rejtinga određenoj stavci. Međutim, u članku 3. stavku 1. točkama (h) i (a) Uredbe (EZ) br. 1060/2009 ta se dva koncepta jasno razlikuju upotrebom termina „kategorija rejtinga” i „kreditni rejting”. Kako bi se izbjeglo zbrku, s obzirom na potrebu za tim da se na ta dva specifična koncepta upućuje odvojeno i s obzirom na komplementarnost tih dviju uredaba, zbog njezine veće specifičnosti trebalo bi upotrebljavati terminologiju Uredbe (EZ) br. 1060/2009.

               (4)

               S obzirom na to da je člankom 4. stavkom 1. Uredbe (EZ) br. 1060/2009 kreditnim institucijama i društvima za investicije dopušteno korištenje kreditnih rejtinga u regulatorne svrhe samo ako ih dodjeljuju agencije za kreditni rejting koje su osnovane u Uniji i koje su registrirane ili certificirane u skladu s tom Uredbom, raspoređivanje kreditnih procjena VIPKR-ova trebalo bi obuhvaćati kreditne procjene koje su u skladu s definicijom „kreditnog rejtinga” prema članku 3. stavku 1. točki (a) te Uredbe. Nadalje, s obzirom na to da se zahvaljujući članku 136. Uredbe (EU) br. 575/2013 od svih VIPKR-ova zahtijeva raspoređivanje čija definicija zahvaljujući članku 4. točki 98. te Uredbe obuhvaća i kreditne rejtinge koje su dale središnje banke na koje se ne primjenjuje Uredba (EZ) br. 1060/2009, raspoređivanje kategorija rejtinga VIPKR-ova trebalo bi obuhvaćati i takve kreditne rejtinge. Uredbom (EU) br. 575/2013 sprečava se korištenje kreditnih rejtinga za određene kategorije imovine (kao što je kapital) u okviru standardiziranog pristupa. Stoga bi, u pogledu subjekata za zajednička ulaganja s fiksnim prihodima (CIU), samo oni koji isključivo ovise o kreditnoj kvaliteti odnosne imovine trebali biti obuhvaćeni raspoređivanjem kreditnih procjena VIPKR-ova.

               (5)

               Cilj je raspoređivanja dodijeliti kategorijama rejtinga VIPKR-a odgovarajuće pondere rizika Uredbe (EU) br. 575/2013. Tako bi se trebalo moći raspoznati ne samo relativne razlike u riziku nego i apsolutne razine rizika za svaku kategoriju rejtinga, čime bi se osigurale odgovarajuće razine kapitala u skladu sa standardiziranim pristupom.

               (6)

               S obzirom na širok raspon metodologija koje primjenjuju VIPKR-ovi, objektivnost i dosljednost metodologije raspoređivanja ključna su svojstva za osiguravanje jednakih konkurentskih uvjeta za institucije te pravednog tretmana VIPKR-ova. Iz tog razloga, kada se razrađuju pravila za upotrebu kvantitativnih i kvalitativnih čimbenika i njihovu usporedbu s referentnom vrijednosti, potrebno je graditi na prethodnom regulatornom okviru, tj. na 3. dijelu „Revidiranih smjernica o priznavanju vanjskih institucija za procjenu kreditnog rizika” od 30. studenoga 2010., kako bi se osigurao nesmetan prijelaz na raspoređivanje iz ove Uredbe. Time bi se ujedno osigurala dosljednost s međunarodnim standardima u tom području koje, dalje, odražava Prilog 2. „Basel II: Međunarodna konvergencija mjerenja kapitala i kapitalnih standarda: revidirani okvir – sveobuhvatna verzija” od lipnja 2006.

               (7)

               Definicije statusa neispunjavanja obveza koje upotrebljavaju VIPKR-ovi mogu se razlikovati od definicije iz članka 178. Uredbe (EU) br. 575/2013 kako je izneseno u Uredbi (EZ) br. 1060/2009 i Delegiranoj uredbi Komisije (EU) 2015/2 (3). Unatoč tome, kako bi se osiguralo to da se ne izmijeni ukupna razina kapitala koja je potrebna za izloženosti kojima je dodijeljen vanjski rejting, kao definiciju statusa neispunjavanja obveza za potrebe ove Uredbe trebalo bi upotrebljavati vrste nastanka statusa neispunjavanja obveza koje se primjenjuju za kalibraciju referentne vrijednosti navedene u članku 136. stavku 2. točki (c) Uredbe (EU) br. 575/2013.

               (8)

               Raspoređivanje je potrebno tumačiti kao vezu između kategorija rejtinga VIPKR-a i regulatorne ljestvice koja je definirana za bonitetne potrebe. Stoga bi ga se trebalo smatrati zasebnim konceptom od onoga koji Europsko nadzorno tijelo za vrijednosne papire i tržišta kapitala (ESMA) treba osigurati u obliku izvješća, zahvaljujući članku 21. stavku 4.b Uredbe (EZ) br. 1060/2009, kojem je cilj osigurati ulagateljima jednostavnu usporedbu svih postojećih kreditnih rejtinga u vezi s određenim subjektom kojem se dodjeljuje rejting. Isto tako, za potrebe ove Uredbe termin „raspoređivanje” ne odnosi se na raspoređivanja koja su izrađena u drugim okvirima, kao što je okvir za kreditnu procjenu Eurosustava, jer oni mogu djelovati prema drukčijim metodologijama i definicijama.

               (9)

               Za svaki relevantan skup kategorija rejtinga trebalo bi se provoditi drukčije raspoređivanje („ljestvica kreditnog rejtinga”). Kada je ljestvica kreditnog rejtinga VIPKR-a ista u svim kategorijama izloženosti, raspoređivanje se ne bi smjelo razlikovati kako bi se zajamčilo razlikovanje pondera rizika u raznim kategorijama izloženosti uspostavljenima Uredbom (EU) br. 575/2013. Kada VIPKR ima nekoliko ljestvica kreditnog rejtinga, trebalo bi razmotriti raspoređivanje odnosa koji VIPKR uspostavlja među njima.

               (10)

               Nenaručeni rejtinzi, kao što je navedeno u članku 3. stavku 1. točki (x) Uredbe (EZ) br. 1060/2009, trebali bi biti uključeni u raspoređivanje VIPKR-a dok god se ti rejtinzi mogu upotrijebiti u regulatorne svrhe u skladu s člankom 4. stavkom 1. Uredbe (EZ) br. 1060/2009 i Europsko nadzorno tijelo za bankarstvo (EBA) potvrdi da se oni po kvaliteti ne razlikuju od naručenih kreditnih rejtinga tog VIPKR-a u skladu s člankom 138. Uredbe (EU) br. 575/2013.

               (11)

               Za izradu raspoređivanja trebalo bi upotrebljavati i kvantitativne i kvalitativne čimbenike, pri čemu se kvalitativni čimbenici smatraju drugom fazom koja se provodi ako i kada je potrebno, a pogotovo ako kvantitativni čimbenici nisu adekvatni. Kao rezultat toga kvalitativni čimbenici trebali bi pomagati u reviziji, ispravljanju i poboljšavanju svakog početnog raspoređivanja provedenog na temelju kvantitativnih čimbenika, kada je takva revizija opravdana i potrebna. Taj dvoetapni pristup potreban je kao doprinos objektivnosti raspoređivanja i kako bi se osiguralo da raspoređivanje doista pokazuje podudarnost kategorija rejtinga VIPKR-a s regulatornom ljestvicom koja je definirana za bonitetne potrebe.

               (12)

               Potrebno je izbjegavati izazivanje neprimjerenog znatno nepovoljnijeg položaja onim vanjskim institucijama za procjenu kreditnog rizika koje, zbog njihova kasnijeg ulaska na tržište, daju ograničene kvantitativne informacije radi pažljivog održavanja ravnoteže između bonitetnih i tržišnih pitanja. Stoga je potrebno smanjiti relevantnost kvantitativnih čimbenika za određivanje raspoređivanja. Kad god to postane potrebno, trebalo bi ažurirati raspoređivanje kako bi ono odražavalo kvantitativne informacije koje su prikupljene nakon stupanja na snagu ove Uredbe.

               (13)

               Stopu statusa neispunjavanja obveza povezanu sa stavkama kojima je dodijeljena ista kategorija rejtinga trebalo bi smatrati najreprezentativnijim kvantitativnim čimbenikom te bi je trebalo izračunavati iz podataka o statusu neispunjavanja obveza koji odgovaraju takvim stavkama. Kada nisu dostupni dostatni podaci o neispunjavanju obveza koji bi odgovarali tim stavkama, procjenu stope neispunjavanja obveza trebalo bi još uvijek izračunavati na temelju mišljenja relevantnog VIPKR-a te svim dokazima o neispunjavanju obveza povezanima sa stavkama dodijeliti istu kategoriju rejtinga za koju se provodi raspoređivanje.

               (14)

               Izračun stope neispunjavanja obveza trebao bi ispunjavati određene uvjete kako bi se osiguralo da je usporediv u svim VIPKR-ovima. Primjerice, trebalo bi ga se mjeriti u razdoblju od tri godine kako bi se omogućilo uočavanje znatnog broja neispunjavanja obveza kada je rizik vrlo nizak te bi se u njemu trebalo u obzir uzeti povlačenja kako bi se izbjeglo podcjenjivanje rizika. Osim toga, s obzirom na to koliko je rijetko neispunjavanje obveza kod rejtinga javnog sektora i kako bi se izbjeglo davanje prednosti za stope neispunjavanja obveza izdavateljima s velikim brojem izdanja zbog upotrebe rejtinga izdanja, ne bi trebalo uključivati ni rejtinge iz javnog sektora ni rejtinge izdanja.

               (15)

               Stope neispunjavanja obveza trebale bi se izračunavati za svaku kategoriju rejtinga u mjeri koja je moguća za dugoročno i kratkoročno razdoblje promatranja. Dugoročnim razdobljem promatranja trebalo bi osigurati osnovu za raspoređivanje, a kratkoročnim rano upozoravanje o potencijalnim povećanjima ili smanjenjima razine rizika u kategoriji rejtinga. Kada nije dostupan dostatan broj kreditnih rejtinga, trebalo bi izračunavati samo dugoročnu stopu neispunjavanja obveza zbog velike nesigurnosti u pogledu izračunavanja kratkoročnih stopa neispunjavanja obveza. U ovom slučaju upozorenje o potencijalnom povećanju razine rizika kategorije rejtinga trebalo bi dobiti iz kvalitativnih čimbenika.

               (16)

               Definicija statusa neispunjavanja obveza koju je uspostavio VIPKR radi izračuna stope neispunjavanja obveza povezane sa stavkama kojima se dodjeljuje ista kategorija rejtinga ključan je element raspoređivanja. Stroža definicija statusa neispunjavanja obveza može rezultirati višim stopama neispunjavanja obveza u usporedbi s manje strogim definicijama statusa neispunjavanja obveza. Stoga je potrebno procijeniti učinak definicije statusa neispunjavanja obveza na izračun stope neispunjavanja obveza kako bi se osiguralo točno raspoređivanje.

               (17)

               Kada su dostupni samo oskudni podaci o statusu neispunjavanja obveza, trebalo bi za raspoređivanje u obzir uzeti vremensko razdoblje koje se razmatra u kategoriji rejtinga kako bi se osigurala dosljednost u svim VIPKR-ovima. Stoga se, kada je odabrano kratko razdoblje, neke stavke mogu kvalificirati za određenu razinu rizika. Međutim, te iste stavke mogu značiti bitno različitu razinu rizika ako ih se vrednuje tijekom trogodišnjeg vremenskog razdoblja odabranog za izračun stope neispunjavanja obveza. Trebalo bi priznati taj čimbenik te ga raspoređivanje treba odgovarajuće odražavati.

               (18)

               Smisao kategorije rejtinga i njezina relativnog položaja u ljestvici kreditnog rejtinga trebali bi biti posebno korisni kada kvantitativni čimbenici nisu dostupni i kada je poznato raspoređivanje susjedne kategorije rejtinga. U tu svrhu stupnjeve kreditne kvalitete trebala bi karakterizirati svojstva kao što su kapacitet izdavatelja da ispuni svoje financijske obveze, njegova osjetljivost na gospodarsku situaciju ili njegova blizina statusu neispunjenja obveze.

               (19)

               Trebalo bi u obzir uzeti i općenite činitelje rizika stavki kojima je dodijeljena kategorija rejtinga. Veličinu i stupanj diversifikacije djelatnosti stavki kojima je dodijeljena kategorija rejtniga trebalo bi uzeti u obzir kao relevantne pokazatelje njihova odnosnog profila rizika. Isto bi tako trebalo biti moguće razmotriti kvalitativne čimbenike drugih mjera kreditne sposobnosti dodijeljene stavkama iste kategorije rejtinga, kako bi se prenijele dodatne informacije u pogledu ponašanja povezanog sa statusom neispunjavanja obveza u relevantnoj kategoriji rejtinga. Relevantnost, objektivnost i pouzdanost različitih mjera kreditne sposobnosti trebalo bi pozorno analizirati prije njihove primjene u svrhu raspoređivanja.

               (20)

               Kako bi se osigurala dosljednost s međunarodnim standardima, za raspoređivanje je potrebno upotrebljavati referentne vrijednosti dugoročnih i kratkoročnih stopa neispunjavanja obveza iz dokumenta „Basel II: Međunarodna konvergencija mjerenja kapitala i kapitalnih standarda: revidirani okvir – sveobuhvatna verzija” od lipnja 2006. Međutim, trebalo bi osigurati detaljnija pravila kako bi se uzela u obzir raznovrsnost VIPKR-ova koji trenutačno djeluju na tržištu EU-a i čije stope neispunjavanja obveza mogu znatno odstupati od uzorka međunarodnih VIPKR-ova na kojima se temelji trenutačna referentna vrijednost. Konkretnije, dugoročnu referentnu vrijednost trebalo bi definirati u pogledu intervala kako bi se priznalo da sa svakim stupnjem kreditne kvalitete može biti kompatibilan niz vrijednosti.

               (21)

               Kategorije rejtinga trebalo bi u početku rasporediti na stupanj kreditne kvalitete na temelju usporedbe njihove dugoročne stope neispunjavanja obveza s dugoročnim referentnim mjerilom i informacijama koje su dobivene od kvalitativnih čimbenika.

               (22)

               U skladu s člankom 136. stavkom 1. drugim podstavkom Uredbe (EU) br. 575/2013 trebalo bi često revidirati adekvatnost raspoređivanja jer se dugoročna stopa neispunjavanja obveza može promijeniti i postati reprezentativna za neki drugi stupanj kreditne kvalitete. U tu je svrhu nedavne kratkoročne stope neispunjavanja obveza unutar kategorije rejtinga potrebno redovito suprotstaviti njihovim relevantnim kratkoročnim referentnim vrijednostima (razine „praćenja” i „pokretača”). Povreda kratkoročnih referentnih mjerila dvije godine zaredom mogla bi značiti slabljenje standarda procjene, što bi moglo značiti da je za manje povoljan stupanj kreditne kvalitete reprezentativna nova odnosna dugoročna stopa neispunjavanja obveza. Taj je signal relevantniji ako je umjesto razine praćenja povrijeđena razina pokretača. Konkretno, na temelju jedne stavke u statusu neispunjavanja obveza koja je povezana s najvišim kategorijama rejtinga može se pokrenuti razmatranje revizije raspoređivanja dodijeljenog jedinom VPIKR-u koji je dodijelio rejting toj stavci.

               (23)

               Prema potrebi trebalo bi dostaviti revidirani nacrt provedbenih tehničkih standarda kako bi se u njegovo raspoređivanje dodali novoosnovani VIPKR-ovi.

               (24)

               S obzirom na to da je uvijek potrebno biti u skladu s Uredbom (EU) br. 575/2013, potrebno je kontinuirano pratiti rezultate raspoređivanja.

               (25)

               Ova se Uredba temelji na nacrtu provedbenih tehničkih standarda koji su Komisiji zajedno dostavili EBA, ESMA i Europsko nadzorno tijelo za osiguranje i strukovno mirovinsko osiguranje (EIOPA) („europska nadzorna tijela (ESA-e)”).

               (26)

               Komisija je 29. ožujka 2016. obavijestila Zajednički odbor europskih nadzornih tijela o svojoj namjeri da potvrdi nacrt provedbenih tehničkih standarda s izmjenama kako bi osigurala ravnotežu između stabilnog bonitetnog pristupa i potrebe za izbjegavanjem još veće koncentracije na već veoma koncentriranom tržištu kreditnih rejtinga, kojim dominiraju tri velike vanjske institucije za procjenu kreditnog rizika i čiji zajednički tržišni udio iznosi otprilike 90 %. Komisija je u svojoj obavijesti posebno istaknula potrebu za izbjegavanjem automatske primjene, nakon tri godine, konzervativnijeg raspoređivanja svim vanjskim institucijama za procjenu kreditnog rizika koje nisu proizvele dovoljno rejtinga i neovisno o kvaliteti njihovih rejtinga jer bi se tim pristupom riskiralo stvaranje regulatornih prepreka ulasku na tržište i potkopalo konkurentni položaj manjih/novijih vanjskih institucija za procjenu kreditnog rizika samo zato što one ne proizvode jednako mnogo rejtinga kao velike etablirane tvrtke. Zajednički odbor europskih nadzornih tijela u svojem je službenom mišljenju od 12. svibnja 2016. potvrdio svoje početno stajalište i nije ponovno podnio provedbene tehničke standarde izmijenjene u skladu s izmjenama koje je predložila Komisija.

               (27)

               Kako bi se osigurala ravnoteža između stabilnog bonitetnog pristupa i tržišnog natjecanja na tržištu kreditnih rejtinga, nacrt provedbenih tehničkih standarda trebalo bi izmijeniti u pogledu odredbi koje bi mogle uzrokovati neprimjeren znatno nepovoljniji položaj manjih/novijih vanjskih institucija za procjenu kreditnog rizika zbog njihova kasnijeg ulaska na tržište, a pogotovo odredbi koje se odnose na primjenu konzervativnijeg tretmana u slučaju ograničenih podataka, automatskog stupanja na snagu novog raspoređivanja od 2019. te odredbe u vezi s revizijom raspoređivanja i tablicama za raspoređivanje koje će se primjenjivati od 2019.

               (28)

               EBA, ESMA i EIOPA provele su otvoreno javno savjetovanje o nacrtu provedbenih tehničkih standarda na kojem se temelji ova Uredba, analizirale moguće povezane troškove i koristi te zatražile mišljenje Interesne skupine za bankarstvo osnovane u skladu s člankom 37. Uredbe (EU) br. 1093/2010 Europskog parlamenta i Vijeća (4), mišljenje Interesne skupine za vrijednosne papire i tržišta kapitala osnovane u skladu s člankom 37. Uredbe (EU) br. 1095/2010 Europskog parlamenta i Vijeća (5) i mišljenje Interesne skupine za osiguranje i reosiguranje osnovane u skladu s člankom 37. Uredbe (EU) br. 1094/2010 Europskog parlamenta i Vijeća (6),

         DONIJELA JE OVU UREDBU:
   GLAVA I.

      KVANTITATIVNI ČIMBENICI, KVALITATIVNI ČIMBENICI I REFERENTNA VRIJEDNOST

      POGLAVLJE 1.

         Kvantitativni čimbenici

   Članak 1.
   Kvantitativni čimbenici u raspoređivanju kategorije rejtinga
   Kvantitativni čimbenici iz članka 136. stavka 2. točke (a) Uredbe (EU) br. 575/2013 kratkoročne su i dugoročne stope neispunjavanja obveza povezane sa stavkama kojima je dodijeljena ista kategorija rejtinga, kao što je navedeno u člancima 2. do 6.
   Članak 2.
   Stavke koje se upotrebljavaju za izračun kvantitativnih čimbenika
   Izračun stopa neispunjavanja obveza iz članka 1. za svaku kategoriju rejtinga obavlja se isključivo na temelju stavki kojima su vanjske institucije za procjenu kreditnog rizika (VIPKR-ovi) dodijelile istu kategoriju rejtinga za koju se provodi raspoređivanje, pri čemu stavke ispunjavaju sve sljedeće zahtjeve:

               (a)

               pripadaju „rejtinzima gospodarskih subjekata” iz članka 3. točke (a) Delegirane uredbe (EU) 2015/2 te su dodijeljene na temelju izdavatelja;

               (b)

               dodijeljeno im je jedno od sljedećega:

                           i.

                           naručeni kreditni rejting;

                           ii.

                           nenaručeni kreditni rejting koji ispunjava zahtjeve članka 138. Uredbe (EU) br. 575/2013.

      Odjeljak 1.

         Izračun kvantitativnih čimbenika kategorije rejtinga za koji je dostupan dovoljan broj kreditnih rejtinga

   Članak 3.
   Određivanje toga je li dostupan dovoljan broj kreditnih rejtinga
   1.   Za potrebe izračuna kratkoročne stope neispunjavanja obveza broj stavki kojima je VIPKR dodijelio istu kategoriju rejtinga za koju se provodi raspoređivanje smatra se dovoljnim ako stavke ispunjavanju sve sljedeće zahtjeve:

               (a)

               dovoljne su u pogledu procijenjenog profila rizičnosti kategorije rejtinga, pri čemu se kao pokazatelj uzima broj stavki koje čine inverznu referentnu vrijednost dugoročne stope neispunjavanja obveza u kategoriji rejtinga, kao što je navedeno u članku 14. točki (a);

               (b)

               reprezentativne su za najnoviju skupinu stavki kojima je dodijeljena ista kategoriji rejtinga.

         2.   Za potrebe izračunavanja dugoročne stope neispunjavanja obveza broj stavki kojima VIPKR dodijeli istu kategoriju rejtinga za koju se provodi raspoređivanje smatra se dovoljnim ako je dostupno najmanje deset najnovijih kratkoročnih stopa neispunjavanja obveza iz stavka 1.
   Članak 4.
   Kratkoročne stope neispunjavanja obveza kategorije rejtinga u kojoj je dostupan dovoljan broj kreditnih rejtinga
   1.   Kada je u skladu s člankom 3. stavkom 1. dostupan dovoljan broj kreditnih rejtinga, kratkoročne stope neispunjavanja obveza iz članka 1. izračunavaju se na način opisan u stavcima 2. do 5.
   2.   Kratkoročne stope neispunjavanja obveza kategorije rejtinga izračunavaju se tijekom trogodišnjeg razdoblja kao omjer za koji vrijedi:

               (a)

               da je nazivnik broj stavki kojima je dodijeljena ista kategorija rejtinga na počeku tog razdoblja;

               (b)

               da je brojnik broj stavki iz točke (a) koje su ušle u status neispunjavanja obveza prije kraja tog razdoblja.

         3.   Stavke koje su povučene prije kraja razdoblja i za koje nije došlo do nastanka statusa neispunjavanja obveza doprinose nazivniku kratkoročnih stopa neispunjavanja obveza iz stavka 2. točke (a) samo ponderom u iznosu od 50 %. Bilo koja stavka za koju postoje dokazi da je povučena prije nego što je došlo do statusa neispunjavanja obveza smatra se stavkom u statusu neispunjavanja obveza.
   4.   Stavke se smatraju stavkama u statusu neispunjavanja obveza koje je potrebno uključiti u brojnik iz stavka 2. točke (b) ako je došlo do bilo koje od sljedećih vrsta događaja:

               (a)

               pokretanja stečaja ili zakonske prinudne uprave koje će vjerojatno izazvati propuštanje budućih plaćanja dugova koje je prema ugovoru potrebno platiti ili kašnjenje njihova plaćanja;

               (b)

               propuštene isplate kamata ili plaćanja glavnice koje je prema ugovoru potrebno platiti ili njihovo kašnjenje, osim ako se plaćanje izvrši u ugovorom dopuštenom razdoblju odgode;

               (c)

               otežana razmjena ako ponuda podrazumijeva da će ulagatelj primiti manju vrijednost nego što su obećavali izvorni vrijednosni papiri;

               (d)

               subjekt kojem se dodjeljuje rejting se zbog svojeg financijskog stanja nalazi pod znatnim regulatornim nadzorom.

         5.   Kratkoročne stope neispunjavanja obveza izračunavaju se za svaku dostupnu skupinu stavki kojima je dodijeljena ista kategorija rejtinga u polugodišnjim razdobljima koja počinju od 1. siječnja i 1. srpnja svake godine.
   Članak 5.
   Dugoročne stope neispunjavanja obveza kategorije rejtinga u kojoj je dostupan dovoljan broj kreditnih rejtinga
   1.   Kada je u skladu s člankom 3. dostupan dovoljan broj kreditnih rejtinga, dugoročne stope neispunjavanja obveza iz članka 1. izračunavaju se prema stavcima 2. do 4.
   2.   Dugoročna stopa neispunjavanja obveza izračunava se kao ponderirani prosjek najmanje dvadeset najnovijih kratkoročnih stopa neispunjavanja obveza izračunanih prema članku 4. stavku 1. Ako dostupne kratkoročne stope neispunjavanja obveza obuhvaćaju dulje razdoblje i ako su relevantne, upotrebljavaju se kratkoročne stope neispunjavanja obveza za to dulje razdoblje. Ako je dostupno manje od 20 kratkoročnih stopa neispunjavanja obveza izračunanih prema članku 4. stavku 1., procjenjuje se da preostale kratkoročne stope neispunjavanja obveza obuhvaćaju 20 kratkoročnih stopa neispunjavanja obveza.
   3.   Za potrebe dobivanja ponderiranog prosjeka iz stavka 2. kratkoročne stope neispunjavanja obveza izračunane u skladu s člankom 4. uključuju najnovije razdoblje recesije. To razdoblje recesije obuhvaća semestar ili dulje razdoblje negativnog rasta bruto domaćeg proizvoda u glavnim zemljopisnim područjima referentnima za stavke kojima je dodijeljen rejting.
   4.   Za potrebe dobivanja ponderiranog prosjeka iz stavka 2. primjenjuje se sljedeće:

               (a)

               kratkoročne stope neispunjavanja obveza izračunane prema članku 4. stavku 1. ponderiraju se na temelju broja stavki specificiranog u članku 4. stavku 2. točki (a);

               (b)

               procijenjene kratkoročne stope neispunjavanja obveza ponderiraju se na temelju procjena broja stavki kojima je dodijeljena ista kategorija rejtinga koja je bila prisutna početkom tog razdoblja.

         Ponderiranjem se osigurava odgovarajuća zastupljenost recesivnih i nerecesivnih godina u cijelom gospodarskom ciklusu.

      Odjeljak 2.

         Izračun kvantitativnih čimbenika kategorije rejtinga u kojem dovoljan broj kreditnih rejtinga nije dostupan

   Članak 6.
   Upotrijebljene stavke i dugoročne stope neispunjavanja obveza kategorije rejtinga u kojoj dovoljan broj kreditnih rejtinga nije dostupan
   Kada dovoljan broj kreditnih rejtinga iz članka 3. nije dostupan, izračun dugoročne stope neispunjavanja obveza iz članka 1. obavlja se u skladu s oba sljedeća uvjeta:

               (a)

               temelji se na procjeni, koju je osigurao VIPKR, dugoročne stope neispunjavanja obveza povezane sa svim stavkama kojima je dodijeljena ista kategorija rejtinga u skladu s člankom 136. stavkom 2. točkom (a) Uredbe (EU) br. 575/2013;

               (b)

               procjena iz točke (a) dopunjuje se brojem stavki u statusu neispunjavanja obveza i stavki za koje nije došlo do nastanka statusa neispunjavanja obveza kojima je VIPKR dodijelio kategoriju rejtinga za koju se provodi raspoređivanje.

      POGLAVLJE 2.

         Kvalitativni čimbenici

   Članak 7.
   Kvalitativni čimbenici u raspoređivanju kategorije rejtinga
   Kvalitativni čimbenici iz članka 136. stavka 2. točke (b) Uredbe (EU) br. 575/2013 su:

               (a)

               definicija statusa neispunjavanja obveza koju razmatra VIPKR, kako se navodi u članku 8.;

               (b)

               razdoblje kategorije rejtinga koje razmatra VIPKR, kako se navodi u članku 9.;

               (c)

               značenje kategorije rejtinga i njezina relativnog položaja na ljestvici kreditnog rejtinga koju uspostavlja VIPKR, kako se navodi u članku 10.;

               (d)

               kreditna sposobnost stavki kojima je dodijeljena ista kategorija rejtinga, kako se navodi u članku 11.;

               (e)

               procjena, koju je osigurao VIPKR, dugoročne stope neispunjavanja obveza povezane sa svim stavkama kojima je dodijeljena ista kategorija rejtinga u skladu s člankom 136. stavkom 2. točkom (a) Uredbe (EU) br. 575/2013, kako se navodi u članku 12.;

               (f)

               odnos koji je uspostavio VIPKR („unutarnje raspoređivanje”), kada je raspoloživ, između, s jedne strane, kategorije rejtinga koja se raspoređuje i, s druge strane, drugih kategorija rejtinga koje izrađuje isti VIPKR, u kojima je raspoređivanje za te druge kategorije već određeno u skladu s ovom Uredbom, kako se navodi u članku 13.;

               (g)

               sve druge relevantne informacije kojima se može opisati stupanj rizika koji se izražava kategorijom rejtinga.

         Članak 8.
   Definicija statusa neispunjavanja obveza koju upotrebljava VIPKR
   Vrsta događaja koje VIPKR razmatra za potrebe utvrđivanja toga treba li stavku u statusu neispunjavanja obveza uspoređivati s onima navedenima u članku 4. stavku 4. upotrebljavajući sve dostupne informacije. Kada usporedba pokazuje da VIPKR nije razmatrao sve takve vrste događaja neispunjavanja obveza, potrebno je na odgovarajući način prilagoditi kvantitativne čimbenike iz članka 1.
   Članak 9.
   Razdoblje kategorije rejtinga
   Razdoblje koje VIPKR razmatra za dodjelu kategorije rejtinga služi kao relevantni pokazatelj toga je li razina rizika te kategorije rejtinga održiva tijekom razdoblja iz članka 4. stavka 2.
   Članak 10.
   Značenje kategorije rejtinga i njezina relativnog položaja
   1.   Značenje kategorije rejtinga koju uspostavlja VIPKR određuje se prema značajkama sposobnosti za to da se ispoštuju financijske obveze kako se odražavaju u stavkama kojima je dodijeljena takva kategorija rejtinga te' konkretnije, prema stupnju osjetljivosti na gospodarsko okruženje i blizini statusu neispunjenja obveze.
   2.   Značenje kategorije rejtinga uspoređuje se sa značenjem koje je utvrđeno za svaki stupanj kreditne kvalitete, kako je navedeno u članku 15.
   3.   Značenje kategorije rejtinga razmatra se u kombinaciji s njezinim relativnim položajem na ljestvici kreditnog rejtinga koju je uspostavio VIPKR.
   Članak 11.
   Kreditna sposobnost stavki kojima je dodijeljena ista kategorija rejtinga
   1.   Kreditna sposobnost stavki kojima je dodijeljena ista kategorija rejtinga utvrđuje se barem razmatranjem njihove veličine i stupnja sektora i zemljopisne diversifikacije njihove poslovne aktivnosti.
   2.   Različite mjere kreditne sposobnosti pridružene stavkama iste kategorije rejtinga mogu se, u primjerenoj mjeri, upotrebljavati kao dopuna informacijama koje su dobivene zahvaljujući kvantitativnim čimbenicima iz članka 1. kada su oni pouzdani i relevantni za raspoređivanje.
   Članak 12.
   Procjena, koju je osigurao VIPKR, dugoročne stope neispunjavanja obveza povezane sa svim stavkama kojima je dodijeljena ista kategorija rejtinga
   Procjena, koju je osigurao VIPKR, dugoročne stope neispunjavanja obveza povezane sa svim stavkama kojima je dodijeljena ista kategorija rejtinga uzima se u obzir za potrebe raspoređivanja ako je primjereno obrazložena.
   Članak 13.
   Unutarnje raspoređivanje kategorije rejtinga koju je uspostavio VIPKR
   Odgovarajući stupanj kreditne kvalitete drugih kategorija rejtinga koje je izradio isti VIPKR za koje postoji unutarnje raspoređivanje u skladu s člankom 7. točkom (f) može se upotrijebiti kao relevantna naznaka razine rizika kategorije rejtinga koja se raspoređuje.

      POGLAVLJE 3.

         Referentna vrijednost i povezana upućivanja

   Članak 14.
   Referentna vrijednost
   Referentna vrijednost iz članka 136. stavka 2. točke (c) Uredbe (EU) br. 575/2013 razlikuje se prema sljedećemu:

               (a)

               referentnoj vrijednosti dugoročne stope neispunjavanja obveza za svaki stupanj kreditne kvalitete kako je navedeno u Prilogu I. u tablici 1.;

               (b)

               referentnoj vrijednosti kratkoročne stope neispunjavanja obveza za svaki stupanj kreditne kvalitete kako je navedeno u Prilogu I. u tablici 2.

         Članak 15.
   Referentno značenje kategorije rejtinga po stupnju kreditne kvalitete
   Referentno značenje kategorije rejtinga za svaki stupanj kreditne kvalitete navedeno je u Prilogu II.
   GLAVA II.

      TABLICE ZA RASPOREĐIVANJE

   Članak 16.
   Tablice za raspoređivanje
   Veza između kategorija rejtinga svakog VIPKR-a i stupnjeva kreditne kvalitete iz trećeg dijela glave II. poglavlja 2. odjeljka 2. Uredbe (EU) br. 575/2013 određena je u Prilogu III.
   GLAVA III.

      ZAVRŠNA ODREDBA

   Članak 17.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. listopada 2016.

            Za Komisiju

            Predsjednik

         Jean-Claude JUNCKER

      (1)  SL L 176, 27.6.2013., str. 1.

      (2)  Uredba (EZ) br. 1060/2009 Europskog parlamenta i Vijeća od 16. rujna 2009. o agencijama za kreditni rejting (SL L 302, 17.11.2009., str. 1.).

      (3)  Delegirana uredba Komisije (EU) 2015/2 оd 30. rujna 2014. o dopuni Uredbe (EZ) br. 1060/2009 Europskog parlamenta i Vijeća u odnosu na regulatorne tehničke standarde za prezentaciju informacija koje agencije za kreditni rejting daju na raspolaganje Europskom nadzornom tijelu za vrijednosne papire i tržišta kapitala (SL L 2, 6.1.2015., str. 24.).

      (4)  Uredba (EU) br. 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12.).

      (5)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).

      (6)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).

      PRILOG I.

         Referentne vrijednosti za potrebe članka 14.

         Tablica 1.

         Dugoročna referentna vrijednost

         (trogodišnje razdoblje)

                  Stupanj kreditne kvalitete

                  Dugoročna referentna vrijednost

                  Srednja vrijednost

                  Donja granica

                  Gornja granica

                  1

                  0,10 %

                  0,00 %

                  0,16 %

                  2

                  0,25 %

                  0,17 %

                  0,54 %

                  3

                  1,00 %

                  0,55 %

                  2,39 %

                  4

                  7,50 %

                  2,40 %

                  10,99 %

                  5

                  20,00 %

                  11,00 %

                  26,49 %

                  6

                  34,00 %

                  26,50 %

                  100,00 %

         Tablica 2.

         Kratkoročne referentne vrijednosti

         (trogodišnje razdoblje)

                  Stupanj kreditne kvalitete

                  Kratkoročne referentne vrijednosti

                  Razina praćenja

                  Razina pokretača

                  1

                  0,80 %

                  1,20 %

                  2

                  1,00 %

                  1,30 %

                  3

                  2,40 %

                  3,00 %

                  4

                  11,00 %

                  12,40 %

                  5

                  28,60 %

                  35,00 %

                  6

                  nije primjenjivo

                  nije primjenjivo

      PRILOG II.

         Referentno značenje kategorije rejtinga po stupnju kreditne kvalitete za potrebe članka 15.

                  Stupanj kreditne kvalitete

                  Značenje kategorije rejtinga

                  1

                  Subjekt kojem se dodjeljuje rejting ima iznimno/vrlo veliku sposobnost za ispunjavanje svojih financijskih obveza i izložen je minimalnom/vrlo niskom kreditnom riziku.

                  2

                  Subjekt kojem se dodjeljuje rejting ima veliku sposobnost za ispunjavanje svojih financijskih obveza i izložen je niskom kreditnom riziku, ali je nešto osjetljiviji na nepovoljne učinke promjena u okolnostima i gospodarskim uvjetima nego subjekti kojima se dodjeljuje rejting koji se nalaze u stupnju kreditne kvalitete 1.

                  3

                  Subjekt kojem se dodjeljuje rejting ima adekvatnu sposobnost za ispunjavanje svojih financijskih obveza i izložen je umjerenom kreditnom riziku.
                  Međutim, vjerojatnije je da će zbog nepovoljnih gospodarskih uvjeta ili promjena u okolnostima sposobnost subjekta kojem se dodjeljuje rejting za ispunjavanje njegovih financijskih obveza oslabiti.

                  4

                  Subjekt kojem se dodjeljuje rejting ima sposobnost za ispunjavanje svojih financijskih obveza, ali je izložen znatnom kreditnom riziku.
                  Suočen je s velikom trajnom nesigurnošću i nepovoljnim poslovnim, financijskim ili gospodarskim uvjetima koji bi mogli prouzročiti da njegova sposobnost za ispunjavanje financijskih obveza postane neadekvatna.

                  5

                  Subjekt kojem se dodjeljuje rejting ima sposobnost za ispunjavanje svojih financijskih obveza, ali je izložen visokom kreditnom riziku.
                  Nepovoljni poslovni, financijski ili gospodarski uvjeti vjerojatno će smanjiti njegovu sposobnost za ili spremnost na ispunjavanje financijskih obveza.

                  6

                  Subjekt kojem se dodjeljuje rejting trenutačno je ranjiv ili vrlo ranjiv i izložen je vrlo visokom kreditnom riziku, pri čemu je i u statusu neispunjavanja obveza ili vrlo blizu njega.
                  Ovisi o povoljnim poslovnim, financijskim i gospodarskim uvjetima kako bi mogao ispuniti svoje financijske obveze.

      PRILOG III.

         Tablice za raspoređivanje za potrebe članka 16.

                     Stupanj kreditne kvalitete

                     1

                     2

                     3

                     4

                     5

                     6

                     AM Best Europe-Rating Services Ltd.

                  Ljestvica dugoročnih kreditnih rejtinga izdavatelja

                  aaa, aa+, aa, aa-

                  a+, a, a-

                  bbb+, bbb, bbb-

                  bb+, bb, bb-

                  b+, b, b-

                  ccc+, ccc, ccc-, cc, c, rs

                  Ljestvica dugoročnih rejtinga duga

                  aaa, aa+, aa, aa-

                  a+, a, a-

                  bbb+, bbb, bbb-

                  bb+, bb, bb-

                  b+, b, b-

                  ccc+, ccc, ccc-, cc, c, d

                  Ljestvica rejtinga financijske snage

                  A++, A+

                  A, A-

                  B++, B+

                  B, B-

                  C++, C+

                  C, C-, D, E, F, S

                  Ljestvica kratkoročnih rejtinga

                  AMB-1+

                  AMB-1-

                  AMB-2, AMB-3

                  AMB- 4

                     ARC Ratings S.A.

                  Ljestvica srednjoročnih i dugoročnih rejtinga izdavatelja

                  AAA, AA

                  A

                  BBB

                  BB

                  B

                  CCC, CC, C, D

                  Ljestvica srednjoročnih i dugoročnih rejtinga izdanja

                  AAA, AA

                  A

                  BBB

                  BB

                  B

                  CCC, CC, C, D

                  Ljestvica kratkoročnih rejtinga izdavatelja

                  A-1+

                  A-1

                  A-2, A-3

                  B, C, D

                  Ljestvica kratkoročnih rejtinga izdanja

                  A-1+

                  A-1

                  A-2, A-3

                  B, C, D

                     ASSEKURATA Assekuranz Rating-Agentur GmbH

                  Ljestvica dugoročnih kreditnih rejtinga

                  AAA, AA

                  A

                  BBB

                  BB

                  B

                  CCC, CC/C, D

                  Ljestvica kratkoročnih rejtinga gospodarskih subjekata

                  A++

                  A

                  B, C, D

                     Axesor SA

                  Globalna ljestvica rejtinga

                  AAA, AA

                  A

                  BBB

                  BB

                  B

                  CCC, CC, C, D, E

                     BCRA – Credit Rating Agency AD

                  Ljestvica dugoročnih rejtinga banaka

                  AAA, AA

                  A

                  BBB

                  BB

                  B

                  C, D

                  Ljestvica dugoročnih rejtinga osiguranja

                  iAAA, iAA

                  iA

                  iBBB

                  iBB

                  iB

                  iC, iD

                  Ljestvica dugoročnih rejtinga gospodarskih subjekata

                  AAA, AA

                  A

                  BBB

                  BB

                  B

                  CCC, CC, C, D

                  Ljestvica dugoročnih rejtinga općina

                  AAA, AA

                  A

                  BBB

                  BB

                  B

                  CCC, CC, C, D

                  Ljestvica dugoročnih rejtinga izdanja

                  AAA, AA

                  A

                  BBB

                  BB

                  B

                  CCC, CC, C, D

                  Ljestvica kratkoročnih rejtinga banaka

                  A-1+

                  A-1

                  A-2, A-3

                  B, C, D

                  Ljestvica kratkoročnih rejtinga gospodarskih subjekata

                  A-1+

                  A-1

                  A-2, A-3

                  B, C, D

                  Ljestvica kratkoročnih rejtinga općina

                  A-1+

                  A-1

                  A-2, A-3

                  B, C, D

                  Ljestvica kratkoročnih rejtinga izdanja

                  A-1+

                  A-1

                  A-2, A-3

                  B, C, D

                     Banque de France

                  Globalna ljestvica dugoročnih kreditnih rejtinga izdavatelja

                  3++

                  3+, 3

                  4+

                  4, 5+

                  5, 6

                  7, 8, 9, P

                     Capital Intelligence Ltd

                  Međunarodna ljestvica dugoročnih rejtinga izdavatelja

                  AAA, AA

                  A

                  BBB

                  BB

                  B

                  C, RS, SD, D

                  Međunarodna ljestvica dugoročnih rejtinga izdanja

                  AAA, AA

                  A

                  BBB

                  BB

                  B

                  CCC, CC, C, D

                  Međunarodna ljestvica kratkoročnih rejtinga izdavatelja

                  A-1+

                  A-1

                  A-2, A-3

                  B, C, D

                  Međunarodna ljestvica kratkoročnih rejtinga izdanja

                  A-1+

                  A-1

                  A-2, A-3

                  B, C, D

                     Cerved Rating Agency S.p.A.

                  Ljestvica dugoročnih rejtinga gospodarskih subjekata

                  A1.1, A1.2, A1.3

                  A2.1, A2.2, A3.1

                  B1.1, B1.2

                  B2.1, B2.2

                  C1.1

                  C1.2, C2.1

                     Creditreform Ratings AG

                  Ljestvica dugoročnih rejtinga

                  AAA, AA

                  A

                  BBB

                  BB

                  B

                  C, D

                     CRIF S.p.A.

                  Globalna ljestvica dugoročnih rejtinga

                  AAA, AA

                  A

                  BBB

                  BB

                  B

                  CCC, D1, D2

                     Dagong Europe Credit Rating

                  Ljestvica dugoročnih kreditnih rejtinga

                  AAA, AA

                  A

                  BBB

                  BB

                  B

                  CCC, CC, C, D

                  Ljestvica kratkoročnih kreditnih rejtinga

                  A-1

                  A-2, A-3

                  B, C, D

                     DBRS Ratings Limited

                  Ljestvica dugoročnih rejtinga obveza

                  AAA, AA

                  A

                  BBB

                  BB

                  B

                  CCC, CC, C, D

                  Ljestvica kratkoročnih rejtinga komercijalnih zapisa i duga

                  R-1 H, R-1 M

                  R-1 L

                  R-2, R-3

                  R-4, R-5, D

                  Ljestvica rejtinga sposobnosti plaćanja potraživanja

                  IC-1

                  IC-2

                  IC-3

                  IC-4

                  IC-5

                  D

                     European Rating Agency, a.s.

                  Ljestvica dugoročnih rejtinga

                  AAA, AA, A

                  BBB

                  BB

                  B

                  CCC, CC, C, D

                  Ljestvica kratkoročnih rejtinga

                  S1

                  S2

                  S3, S4, NS

                     EuroRating Sp. z o.o.

                  Globalna ljestvica dugoročnih rejtinga

                  AAA, AA

                  A

                  BBB

                  BB

                  B

                  CCC, CC, C, D

                     Euler Hermes Rating GmbH

                  Globalna ljestvica dugoročnih rejtinga

                  AAA, AA

                  A

                  BBB

                  BB

                  B

                  CCC, CC, C, SD, D

                     FERI EuroRating Services AG

                  Ljestvica rejtinga FERI EuroRating

                  AAA, AA

                  A

                  BBB, BB

                  B

                  CCC, CC, D

                     Fitch Ratings

                  Ljestvica dugoročnih kreditnih rejtinga izdavatelja

                  AAA, AA

                  A

                  BBB

                  BB

                  B

                  CCC, CC, C, RD, D

                  Financijske obveze gospodarskih subjekata – ljestvica dugoročnih rejtinga

                  AAA AA

                  A

                  BBB

                  BB

                  B

                  CCC, CC, C

                  Međunarodna ljestvica dugoročnih IFS rejtinga

                  AAA, AA

                  A

                  BBB

                  BB

                  B

                  CCC, CC, C

                  Ljestvica kratkoročnih rejtinga

                  F1+

                  F1

                  F2, F3

                  B, C, RD, D

                  Ljestvica kratkoročnih IFS rejtinga

                  F1+

                  F1

                  F2, F3

                  B, C

                     GBB-Rating Gesellschaft für Bonitätsbeurteilung GmbH

                  Globalna ljestvica dugoročnih rejtinga

                  AAA, AA

                  A, BBB

                  BB

                  B

                  CCC, CC, C, D

                     ICAP Group S.A

                  Globalna ljestvica dugoročnih rejtinga

                  AA, A

                  BB, B

                  C, D

                  E, F

                  G, H

                     Japan Credit Rating Agency Ltd

                  Ljestvica dugoročnih rejtinga izdavatelja

                  AAA, AA

                  A

                  BBB

                  BB

                  B

                  CCC, CC, C, LD, D

                  Ljestvica dugoročnih rejtinga izdanja

                  AAA, AA

                  A

                  BBB

                  BB

                  B

                  CCC, CC, C, D

                  Ljestvica kratkoročnih rejtinga izdavatelja

                  J-1+

                  J-1

                  J-2

                  J-3, NJ, LD, D

                  Ljestvica kratkoročnih kreditnih rejtinga izdanja

                  J-1+

                  J-1

                  J-2

                  J-3, NJ, D

                     Kroll Bond Rating Agency

                  Ljestvica dugoročnih kreditnih rejtinga

                  AAA, AA

                  A

                  BBB

                  BB

                  B

                  CCC, CC, C, D

                  Ljestvica kratkoročnih kreditnih rejtinga

                  K1+

                  K1

                  K2, K3

                  B, C, D

                     Moody's Investors Service

                  Globalna ljestvica dugoročnih rejtinga

                  Aaa, Aa

                  A

                  Baa

                  Ba

                  B

                  Caa, Ca, C

                  Ljestvica rejtinga obvezničkih fondova

                  Aaa-bf, Aa-bf

                  A-bf

                  Baa-bf

                  Ba-bf

                  B-bf

                  Caa-bf, Ca-bf, C-bf

                  Globalna ljestvica kratkoročnih rejtinga

                  P-1

                  P-2

                  P-3

                  NP

                     Standard & Poor's Ratings Services

                  Ljestvica dugoročnih kreditnih rejtinga izdavatelja

                  AAA, AA

                  A

                  BBB

                  BB

                  B

                  CCC, CC, R, SD/D

                  Ljestvica dugoročnih kreditnih rejtinga izdanja

                  AAA, AA

                  A

                  BBB

                  BB

                  B

                  CCC, CC, C, D

                  Ljestvica rejtinga financijske snage osiguravatelja

                  AAA, AA

                  A

                  BBB

                  BB

                  B

                  CCC, CC, SD/D, R

                  Ljestvica rejtinga kvalitete zajmova fonda

                  AAAf, AAf

                  Af

                  BBBf

                  BBf

                  Bf

                  CCCf

                  Ljestvica rejtinga gospodarskih subjekata srednje veličine

                  MM1

                  MM2

                  MM3, MM4

                  MM5, MM6

                  MM7, MM8, MMD

                  Ljestvica kratkoročnih kreditnih rejtinga izdavatelja

                  A-1+

                  A-1

                  A-2, A-3

                  B, C, R, SD/D

                  Ljestvica kratkoročnih kreditnih rejtinga izdanja

                  A-1+

                  A-1

                  A-2, A-3

                  B, C, D

                     Scope Ratings AG

                  Globalna ljestvica dugoročnih rejtinga

                  AAA, AA

                  A

                  BBB

                  BB

                  B

                  CCC, CC,C, D

                  Globalna ljestvica kratkoročnih rejtinga

                  S-1+

                  S-1

                  S-2

                  S-3, S-4

                     Spread Research

                  Međunarodna ljestvica dugoročnih rejtinga

                  AAA, AA

                  A

                  BBB

                  BB

                  B

                  CCC, CC, C, D

                     The Economist Intelligence Unit Ltd

                  Ljestvica raspona kreditnog rejtinga države

                  AAA, AA

                  A

                  BBB

                  BB

                  B

                  CCC, CC, C, D


title: Provedbena uredba Komisije (EU) 2015/1854 оd 15. listopada 2015. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               16.10.2015

               HR

               Službeni list Europske unije

               L 271/31

         PROVEDBENA UREDBA KOMISIJE (EU) 2015/1854
   оd 15. listopada 2015.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. listopada 2015.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  84,4

                  MA

                  132,6

                  MK

                  46,1

                  TR

                  56,6

                  ZZ

                  79,9

                  0707 00 05

                  AL

                  36,9

                  TR

                  116,7

                  ZZ

                  76,8

                  0709 93 10

                  TR

                  136,8

                  ZZ

                  136,8

                  0805 50 10

                  AR

                  161,3

                  CL

                  149,0

                  TR

                  110,2

                  UY

                  78,7

                  ZA

                  104,7

                  ZZ

                  120,8

                  0806 10 10

                  BR

                  252,3

                  EG

                  198,3

                  MA

                  56,6

                  MK

                  97,5

                  TR

                  169,2

                  ZZ

                  154,8

                  0808 10 80

                  AR

                  122,1

                  CL

                  86,3

                  MK

                  23,1

                  NZ

                  155,0

                  US

                  86,4

                  ZA

                  144,4

                  ZZ

                  102,9

                  0808 30 90

                  CN

                  65,9

                  TR

                  135,5

                  XS

                  95,1

                  ZA

                  218,5

                  ZZ

                  128,8

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1217/2014 оd 11. studenoga 2014. o razvrstavanju određene robe u kombiniranu nomenklaturu

text:
               14.11.2014

               HR

               Službeni list Europske unije

               L 329/17

         PROVEDBENA UREDBA KOMISIJE (EU) br. 1217/2014
   оd 11. studenoga 2014.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Kako bi se osigurala jedinstvena primjena kombinirane nomenklature priložene Uredbi (EEZ) br. 2658/87, potrebno je donijeti mjere za razvrstavanje robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.

               (3)

               U skladu s navedenim općim pravilima, robu opisanu u stupcu 1. tablice u Prilogu ovoj Uredbi potrebno je razvrstati u odgovarajuću oznaku KN iz stupca 2., a na temelju obrazloženja navedenog u stupcu 3. te tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.

               (5)

               Mjere predviđene ovom Uredbom u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. studenoga 2014.

            Za Komisiju,

            u ime predsjednika,

         Heinz ZOUREK

            Glavni direktor za oporezivanje i carinsku uniju

      (1)  SL L 256, 7.9.1987., str. 1.

      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).

      PRILOG

                  Opis robe

                  Razvrstavanje
                  (oznaka KN)

                  Obrazloženje

                  (1.)

                  (2.)

                  (3.)

                              1.

                              Proizvod (takozvani „električni filtar”) koji se sastoji od površinski postavljenog višeslojnog keramičkog kondenzatora (tipa feedthrough) s dimenzijama od približno 8 × 3 × 3 mm.
                              Predstavljen je u obliku niskopropusnog filtra koji se upotrebljava kao filtar elektromagnetskih smetnji (EMI), primjerice u pojačalima snage, izvorima napajanja, upravljačkim uređajima temperature i motora te pogonskim sklopovima.

                      (1) Vidjeti sliku 1.

                  8532 24 00

                  Razvrstavanje se utvrđuje općim pravilima 1 i 6 za tumačenje kombinirane nomenklature, napomenom 2(a) uz odsjek XVI i tekstom oznaka KN 8532 i 8532 24 00.
                  Ovaj se proizvod upotrebljava kao komponenta u različitim vrstama strojeva. Budući da se sastoji samo od kondenzatora, treba ga razvrstati u oznaku CN 8532 24 00 među višeslojne stalne kondenzatore s keramičkim dielektrikom.

                              2.

                              Proizvod (takozvani „električni filtar”) koji se sastoji od kondenzatora i dviju feritnih perlica, s dimenzijama od približno 7 × 2 × 2 mm.
                              Ekvivalentni električni sklop sastoji se od dviju indukcijskih zavojnica, jedne za svaku feritnu perlicu, koje su postavljene u seriju na putu prolaska jednosmjerne struje i spojene na vodič na lijevoj i desnoj strani površinski postavljenog kondenzatora.
                              Dvije feritne perlice ponašaju se kao indukcijske zavojnice i njihova je funkcija smanjenje rezonancije s okolnim sklopovima i time smanjivanje visokofrekvencijskih strujnih tokova.
                              Proizvod je predstavljen za uporabu kao filtar elektromagnetnih smetnji (EMI), primjerice u automobilskoj i drugoj industriji.

                      (1) Vidjeti sliku 2.

                  8548 90 90

                  Razvrstavanje se utvrđuje općim pravilima 1 i 6 za tumačenje kombinirane nomenklature na temelju napomene 2(c) uz odsjek XVI i tekstom oznaka KN 8548, 8548 90 i 8548 90 90.
                  S obzirom na objektivna svojstva proizvoda, a to je da se sastoji ne samo od kondenzatora nego i dviju feritnih perlica, proizvod ne odgovara u potpunosti tekstu tarifnog broja 8532 (kondenzatori).
                  Nadalje, budući da su feritne perlice i kondenzatori jednako važni za ukupno djelovanje električnog filtra, funkcija proizvoda premašuje područje primjene tarifnog broja 8532. Razvrstavanje proizvoda taj tarifni broj primjenom općeg pravila 1 i napomene 2(a) uz odsjek XVI stoga je isključeno.
                  Ovaj se proizvod upotrebljava kao komponenta u različitim vrstama strojeva. Budući da nije primjeren za isključivu ili pretežnu uporabu kod određenog stroja ili vrste strojeva, treba ga razvrstati u oznaku KN 8548 90 90 kao ostale električne dijelove strojeva ili uređaja koji nisu navedeni ili obuhvaćeni drugdje u poglavlju 85.

                     Slika 1.

                     Slika 2.

                  (Sklop)

                  (Ekvivalentni sklop)

         (1)  Slike služe isključivo u informativne svrhe.


title: Provedbena uredba Komisije (EU) br. 1114/2014 оd 21. listopada 2014. o izmjeni Uredbe (EZ) br. 2075/2005 o utvrđivanju posebnih pravila za službene kontrole trihinele u mesu  Tekst značajan za EGP

text:
               22.10.2014

               HR

               Službeni list Europske unije

               L 302/46

         PROVEDBENA UREDBA KOMISIJE (EU) br. 1114/2014
   оd 21. listopada 2014.
   o izmjeni Uredbe (EZ) br. 2075/2005 o utvrđivanju posebnih pravila za službene kontrole trihinele u mesu
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (1), a posebno njezin članak 18. točke 8. do 11.,
   budući da:

               (1)

               Uredbom Komisije (EZ) br. 2075/2005 (2) utvrđuju se pravila o uzorkovanju trupova vrsta prijemljivih na infekciju trihinelom radi određivanja statusa gospodarstava i kompartmenata te uvjeta za uvoz mesa u Uniju. Propisuju se i referentne metode te ekvivalentne metode otkrivanja trihinele u uzorcima trupova.

               (2)

               Uredbom (EZ) br. 2075/2005 dopušta se rasijecanje trupova domaćih svinja pod određenim uvjetima do dobivanja rezultata pretrage na trihinelu. Kako bi se olakšalo djelovanje rasjekavaonica, trebalo bi razmotriti isto odobrenje pod istim uvjetima za konje.

               (3)

               Uredbom Komisije (EU) br. 216/2014 (3) izmijenjena su određena odstupanja u vezi s uzorkovanjem domaćih svinja za trihinelu iz Uredbe (EZ) br. 2075/2005. Uredbom (EU) br. 216/2014 izmijenjeni su i zahtjevi koje moraju ispunjivati subjekti u poslovanju s hranom kako bi dobili službeno priznanje gospodarstava koja primjenjuju kontrolirane uvjete držanja. Jedan od tih uvjeta jest da subjekt u poslovanju s hranom može na gospodarstvo primiti nove životinje samo ako potječu iz gospodarstava koja su isto tako službeno priznata kao gospodarstva koja primjenjuju kontrolirane uvjete držanja. Trebalo bi razjasniti koji se uvjeti primjenjuju kada se domaće svinje koje nisu svinje izravno namijenjene za klanje premještaju s jednog na drugo gospodarstvo putem sabirnih centara. Osim toga, relevantne potvrde za trgovinu i uvoz unutar Unije trebalo bi prilagoditi tim izmijenjenim zahtjevima.

               (4)

               Podatke o službenom priznanju gospodarstva podrijetla kao gospodarstva koje primjenjuje kontrolirane uvjete držanja treba unijeti službeni veterinar u certifikat o zdravlju životinja predviđen Direktivom Vijeća 64/432/EEZ (4) u pogledu trgovine svinjama unutar Unije i Uredbom Komisije (EU) br. 206/2010 (5) u pogledu uvoza domaćih svinja u Uniju iz trećih zemalja, kako bi se državama članicama omogućilo da primijene odgovarajuće režime testiranja na trihinelu u trenutku klanja i ne ugroze status odredišnog gospodarstva svinja za rasplod ili proizvodnju.

               (5)

               Kako bi se osiguralo ispravnu primjenu Uredbe (EZ) br. 2075/2005, treće zemlje koje izvoze domaće svinje ili njihovo meso treba navesti u relevantnim aktima o uvjetima uvoza ako primjenjuju odstupanja u vezi s uzorkovanjem domaćih svinja za trihinelu i ako su gospodarstva ili kompartmenti službeno priznati kao gospodarstva ili kompartmenti koji primjenjuju kontrolirane uvjete držanja.

               (6)

               Potvrdu o javnom zdravlju pretrage na trihinelu treba uvrstiti među veterinarske certifikate koji se prilažu svježem mesu u skladu s Uredbom (EU) br. 206/2010, mesnim pripravcima u skladu s Odlukom Komisije 2000/572/EZ (6) i mesnim proizvodima u skladu s Odlukom Komisije 2007/777/EZ (7).

               (7)

               EU-ov referentni laboratorij za parazite preporučio je da se pojasni tekst Uredbe (EZ) br. 2075/2005 u vezi s postupkom određenih ekvivalentnih metoda pretraživanja na trihinelu. Osim toga, EU-ov referentni laboratorij potvrdio je novu metodu (PrioCHECK® Trichinella AAD KIT) otkrivanja trihinele u mesu domaćih svinja. Tu metodu stoga treba odobriti za pretraživanje ove vrste.

               (8)

               Uredbu (EZ) br. 2075/2005 treba stoga na odgovarajući način izmijeniti.

               (9)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Uredba (EZ) br. 2075/2005 mijenja se kako slijedi:

               1.

               Članak 2. zamjenjuje se sljedećim:
               „Članak 2.
               Uzorkovanje trupova
               1.   Trupovi domaćih svinja moraju se uzorkovati u klaonicama kao dio post mortem pregleda kako slijedi:

                           (a)

                           svi trupovi rasplodnih krmača i nerastova ili najmanje 10 % trupova životinja, koje se iz svakog gospodarstva službeno priznatog kao gospodarstvo koje primjenjuje uvjete kontroliranog držanja svake godine šalju na klanje, pretražuju se na trihinelu;

                           (b)

                           svi trupovi iz gospodarstava koja nisu službeno priznata kao gospodarstva koja primjenjuju uvjete kontroliranog držanja sustavno se pretražuju natrihinelu.

                     Uzorak se uzima sa svakog trupa i pretražuje na trihinelu u laboratoriju koji je određen od nadležnog tijela, korištenjem jedne od sljedećih metoda pretraživanja:

                           (a)

                           referentnom metodom pretraživanja navedenom u Prilogu I. poglavlju I.; ili

                           (b)

                           ekvivalentnom metodom pretraživanja navedenom u Prilogu I. poglavlju II.

                     2.   Trupovi konja, divljih svinja i drugih uzgojenih ili divljih vrsta životinja prijemljivih na invaziju trihinelom, moraju se sustavno uzorkovati u klaonicama ili objektima za obradu i rasijecanje divljači, u sklopu post mortem pregleda.
               Uzorak se uzima sa svakog trupa i pretražuje se u skladu s prilozima I. i III. u laboratoriju koji je odredilo nadležno tijelo.
               3.   Do dobivanja rezultata pretrage na trihinelu i ako subjekt u poslovanju s hranom jamči potpunu sljedivost, trupovi domaćih svinja i konja mogu se rasjeći u najviše šest dijelova u klaonici ili u rasjekavaonici koja se nalazi u istim prostorijama kao i klaonica.
               Odstupajući od prvog podstavka i u skladu s odobrenjem nadležnog tijela, ti trupovi mogu biti rasječeni u rasjekavaonici koja se nalazi uz klaonicu ili je odvojeni objekt, pod uvjetom:

                           (a)

                           da je taj postupak pod nadzorom nadležnog tijela;

                           (b)

                           da se trup ili njegovi dijelovi otpremaju samo u jednu rasjekavaonicu;

                           (c)

                           da se rasjekavaonica nalazi na području države članice; i

                           (d)

                           da se u slučaju pozitivnog nalaza svi dijelovi trupa proglase neprikladnim za prehranu ljudi.”

               2.

               Članak 13. zamjenjuje se sljedećim:
               „Članak 13.
               Zahtjevi zdravlja pri uvozu
               1.   Meso koje sadržava poprečno-prugaste mišiće vrsta životinja koje mogu biti nositelj trihinele može se uvesti u Uniju samo ako je prije izvoza u trećoj zemlji u kojoj su životinje zaklane obavljena pretraga na trihinelu u skladu s uvjetima ekvivalentnima uvjetima iz članaka 2. ili 3.
               2.   Treća zemlja može primijeniti odstupanja utvrđena člankom 3. stavcima 2. i 3. samo ako je obavijestila Komisiju o primjeni tih odstupanja i ako je u tu svrhu navedena:

                           i.

                           u Prilogu I. dijelu 1. Uredbe (EU) br. 206/2010 za uvoz živih domaćih svinja; ili

                           ii.

                           u Prilogu II. dijelu 1. Uredbe (EU) br. 206/2010 za uvoz svježeg mesa domaćih svinja;

                           iii.

                           u Prilogu II. dijelu 2. Odluke 2007/777/EZ za uvoz mesnih proizvoda koji su proizvedeni isključivo od mesa ili mesnih proizvoda domaćih svinja.”

               3.

               Članak 15. zamjenjuje se sljedećim:
               „Članak 15.
               Dokumentacija
               1.   U obrazac zdravstvenog certifikata za trgovinu domaćim svinjama unutar Unije utvrđen u obrascu 2. u Prilogu F Direktivi 64/432/EEZ službeni veterinar umeće podatke o službenom priznanju gospodarstva podrijetla kao gospodarstva koje primjenjuje kontrolirane uvjete držanja predviđene u članku 8. ove Uredbe.
               2.   U obrazac zdravstvenog certifikata za uvoz domaćih svinja u Uniju, utvrđen u obrascima POR-X i POR-Y u Prilogu I. dijelu 2. Uredbe (EU) br. 206/2010, službeni veterinar umeće podatke o službenom priznanju koje je izdalo nadležno tijelo treće zemlje gospodarstvu podrijetla kao gospodarstvu koje primjenjuje kontrolirane uvjete držanja ekvivalentne uvjetima predviđenima u Prilogu IV. ovoj Uredbi.
               3.   U veterinarski certifikat u skladu s obrascima ‚POR’ utvrđenima u Prilogu II. dijelu 2. Uredbe (EU) br. 206/2010 koji se prilaže pošiljkama mesa namijenjenog za uvoz u Uniju iz trećih zemalja službeni veterinar umeće potvrdu o javnom zdravlju u odnosu na pretragu na trihinelu obavljenu u skladu s člankom 13. ove Uredbe u trećoj zemlji podrijetla mesa.
               4.   U certifikat o zdravlju životinja i o javnom zdravlju, po obrascu utvrđenom u Prilogu II. Odluci 2000/572/EZ, koji se prilaže pošiljkama mesnih proizvoda namijenjenih za uvoz u Uniju iz trećih zemalja, službeni veterinar umeće potvrdu o javnom zdravlju u odnosu na pretragu na trihinelu obavljenu u skladu s člankom 13. ove Uredbe u trećoj zemlji podrijetla mesa.
               5.   U certifikat o zdravlju životinja i o javnom zdravlju, po obrascu utvrđenom u Prilogu III. Odluci 2007/777/EZ, koji se prilaže pošiljkama određenih mesnih proizvoda i obrađenih želudaca, mjehura i crijeva namijenjenih za uvoz u Uniju iz trećih zemalja, službeni veterinar umeće potvrdu o javnom zdravlju u odnosu na pretragu na trihinelu obavljenu u skladu s člankom 13. ove Uredbe u trećoj zemlji podrijetla mesa.”

               4.

               U Prilogu I. poglavlju I. točki 3., stavak IV. zamjenjuje se sljedećim:

                           „IV.

                           Postupak čišćenja i dekontaminacije nakon pozitivnog ili sumnjivog rezultata
                           Ako se pretragom skupnog ili pojedinačnog uzorka dobije pozitivan ili sumnjiv rezultat, svi materijali u kontaktu s mesom (posuda za miješanje i oštrica, posuda, štapić za miješanje, senzor temperature, konični lijevak za filtraciju, sito i pincete) moraju se pažljivo dekontaminirati pranjem u toploj vodi (65 do 90 °C). Ako se pri pranju upotrebljava deterdžent, preporučuje se da se radi njegova uklanjanja svaki dio temeljito ispere.”

               5.

               U Prilogu I. poglavlju II. dijelu D točki 3., stavak IV. zamjenjuje se sljedećim:

                           „IV.

                           Postupak čišćenja i dekontaminacije nakon pozitivnog ili sumnjivog rezultata
                           Ako se pretragom skupnog ili pojedinačnog uzorka dobije pozitivan ili sumnjiv rezultat lateks aglutinacije, svi materijali u kontaktu s mesom (posuda za miješanje i oštrica, tučak, posuda, štapić za miješanje, senzor temperature, konični lijevak za filtraciju, sito i pincete) moraju se pažljivo dekontaminirati namakanjem nekoliko sekundi u toploj vodi (65 do 90 °C). Ostaci mesa ili neaktivne ličinke koje mogu ostati na njihovoj površini mogu se ukloniti čistom spužvom i vodom iz slavine. Ako je potrebno, može se dodati nekoliko kapi deterdženta radi odmašćivanja opreme. Preporučuje se zatim da se svaki komad opreme temeljito ispere kako bi se uklonio svaki trag deterdženta.”

               6.

               U Prilog I. poglavlje II. dodaje se sljedeći dio E:
               „E.   Test umjetne probave za in vitro otkrivanje ličinki Trichinella spp. u uzorcima mesa, PrioCHECK® Trichinella AAD Kit.

                  Ta se metoda smatra ekvivalentnom samo za testiranje mesa domaćih svinja.

               PrioCHECK® Trichinella AAD Kit upotrebljava se u skladu s uputama za uporabu opreme s pomoću lijevaka za odvajanje (Lenz NS 29/32) i staklenom epruvetom od 80 ml.”

               7.

               U Prilogu IV poglavlju I.. dijelu A, točke (g) do (j) zamjenjuju se sljedećim:

                           „(g)

                           subjekt u poslovanju s hranom mora osigurati označivanje svinja kako bi se omogućila sljedivost svake životinje do gospodarstva iz kojeg potječe;

                           (h)

                           subjekt u poslovanju s hranom mora osigurati da se domaće svinje unesu na gospodarstvo samo ako potječu i dolaze iz gospodarstava koja su službeno priznata kao gospodarstva koja primjenjuju kontrolirane uvjete držanja;

                           (i)

                           nijedna domaća svinja nema pristup vanjskim objektima osim ako subjekt u poslovanju s hranom može na temelju analize rizika dokazati nadležnom tijelu da s obzirom na razdoblje, objekte i okolnosti vanjskog pristupa ne postoji opasnost od unosa trihinele u gospodarstvo;

                           (j)

                           nijedna svinja namijenjena za rasplod i proizvodnju, kako je utvrđeno u članku 2. stavku 2. točki (c) Direktive 64/432/EEZ, nije istovarena nakon napuštanja gospodarstva podrijetla u sabirnom centru utvrđenom u članku 2. stavku 2. točki (o) Direktive 64/432/EEZ, osim ako sabirni centar zadovoljava zahtjeve točaka (a) do (i) ovog dijela i sve domaće svinje koje se razvrstavaju u pošiljke u sabirnom centru potječu i dolaze iz gospodarstava koja su službeno priznata kao gospodarstva koja primjenjuju kontrolirane uvjete držanja ili iz službeno priznatih kompartmenata.”

         Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. listopada 2014.

            Za Komisiju

            Predsjednik

         José Manuel BARROSO

      (1)  SL L 139, 30.4.2004., str. 206.

      (2)  Uredba Komisije (EZ) br. 2075/2005 od 5. prosinca 2005. o utvrđivanju posebnih pravila za službene kontrole trihinele u mesu (SL L 338, 22.12.2005., str. 60.).

      (3)  Uredba Komisije (EU) br. 216/2014 оd 7. ožujka 2014. o izmjeni Uredbe (EZ) br. 2075/2005 o utvrđivanju posebnih pravila za službene kontrole trihinele u mesu (SL L 69, 8.3.2014., str. 85.).

      (4)  Direktiva Vijeća 64/432/EEZ od 26. lipnja 1964. o zdravstvenim problemima životinja koji utječu na trgovinu govedima i svinjama unutar Zajednice (SL 121, 29.7.1964., str. 1977.).

      (5)  Uredba Komisije (EU) br. 206/2010 od 12. ožujka 2010. o utvrđivanju popisa trećih zemalja, državnih područja ili njihovih dijelova odobrenih za unos u Europsku uniju određenih životinja i svježeg mesa te zahtjeva veterinarskog certificiranja (SL L 73, 20.3.2010., str. 1.).

      (6)  Odluka Komisije 2000/572/EZ od 8. rujna 2000. o utvrđivanju uvjeta zdravlja životinja i javnoga zdravlja te uvjeta veterinarskog certificiranja za uvoz mljevenog mesa i mesnih pripravaka iz trećih zemalja (SL L 240, 23.9.2000., str. 19.).

      (7)  Odluka Komisije 2007/777/EZ od 29. studenoga 2007. o utvrđivanju uvjeta za zdravlje životinja i javno zdravlje te obrazaca certifikata za uvoz iz trećih zemalja određenih mesnih proizvoda i obrađenih želudaca, mjehura i crijeva za prehranu ljudi i o stavljanju izvan snage Odluke 2005/432/EZ (SL L 312, 30.11.2007., str. 49.).


title: Provedbena uredba Komisije (EU) br. 699/2014 оd 24. lipnja 2014. o izgledu zajedničkog logotipa za identifikaciju osoba koje javnosti nude lijekove na prodaju na daljinu i tehničkim, elektroničkim i kriptografskim zahtjevima za provjeru njegove autentičnosti  Tekst značajan za EGP

text:
               25.6.2014

               HR

               Službeni list Europske unije

               L 184/5

         PROVEDBENA UREDBA KOMISIJE (EU) br. 699/2014
   оd 24. lipnja 2014.
   o izgledu zajedničkog logotipa za identifikaciju osoba koje javnosti nude lijekove na prodaju na daljinu i tehničkim, elektroničkim i kriptografskim zahtjevima za provjeru njegove autentičnosti
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/83/EZ Europskog parlamenta i Vijeća od 6. studenoga 2001. o zakoniku Zajednice o lijekovima za humanu primjenu (1), a posebno njezin članak 85.c stavak 3.,
   budući da:

               (1)

               U članku 85.c stavku 3. Direktive 2001/83/EZ predviđa se utvrđivanje zajedničkog logotipa prepoznatljivog diljem Unije, kojim će se omogućiti identifikacija države članice u kojoj poslovni nastan ima osoba koja javnosti nudi lijekove na prodaju na daljinu s pomoću usluga informacijskog društva.

               (2)

               U skladu s člankom 85.c stavkom 3. točkom (a) Direktive 2001/83/EZ Komisija bi morala donijeti provedbene akte u cilju usklađivanja funkcioniranja zajedničkog logotipa o tehničkim, elektroničkim i kriptografskim zahtjevima za provjeru autentičnosti zajedničkog logotipa. Tim zahtjevima morala bi se osigurati visoka razina zaštite i spriječiti zlouporaba logotipa.

               (3)

               U skladu s člankom 85.c stavkom 1. točkom (d) podtočkom iii. provjera autentičnosti zajedničkog logotipa vrši se preko poveznice između logotipa i unosa o osobi ovlaštenoj ili opunomoćenoj da javnosti nudi lijekove na prodaju na daljinu s pomoću usluga informacijskog društva na popisu iz članka 85.c stavka 4. točke (c). Stoga bi te poveznice morale biti trajne i zaštićene.

               (4)

               Kako bi se spriječila zlouporaba logotipa, nacionalne internetske stranice iz članka 85.c stavka 4. morale bi se zaštititi i ažurirati te udomiti na pouzdanim domenama.

               (5)

               Mjere predviđene ovom Uredbom u skladu su s mišljenjem Stalnog odbora za lijekove za humanu uporabu,

         DONIJELA JE OVU UREDBU:
   Članak 1.
   Izgled zajedničkog logotipa iz članka 85.c stavka 3. točke (b) Direktive 2001/83/EZ temelji se na modelu utvrđenom u Prilogu ovoj Uredbi.
   Članak 2.
   Internetska stranica iz članka 85.c stavka 4. mora biti dostupna na način da se javnost lako može uvjeriti da je za tu svrhu riječ o pouzdanoj stranici.
   Članak 3.
   Poveznica iz članka 85.c stavka 1. točke (d) podtočke iii. Direktive 2001/83/EZ između internetske stranice osobe ovlaštene ili opunomoćene za opskrbu javnosti na daljinu lijekovima s pomoću usluga informacijskog društva i internetske stranice na kojoj se nalazi nacionalni popis iz članka 85.c stavka 4. točke (c) Direktive mora biti nepromjenjiva i uzajamna.
   Prijenos informacija između internetskih stranica ovlaštenih ili opunomoćenih za opskrbu javnosti na daljinu lijekovima s pomoću usluga informacijskog društva i internetskih stranica na kojima se nalaze nacionalni popisi mora se odgovarajućim sredstvima zaštititi.
   Članak 4.
   Za pouzdan rad poveznice iz članka 3. prvog stavka internetske stranice na kojima se nalaze nacionalni popisi sastavljeni u skladu s člankom 85.c stavkom 4. točkom (c) Direktive 2001/83/EZ moraju se zaštititi i ažurirati s napomenom o zadnjem ažuriranju.
   Članak 5.
   Ova Uredba stupa na snagu sedam dana od dana objave u Službenom listu Europske unije.
   Primjenjuje se od 1. srpnja 2015.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. lipnja 2014.

            Za Komisiju

            Predsjednik

         José Manuel BARROSO

      (1)  SL L 311, 28.11.2001., str. 67.

      PRILOG

                  1.

                  Model zajedničkog logotipa iz članka 1. jest sljedeći:

                  2.

                  Referentne boje jesu: PANTONE 421 CMYK 13/11/8/26 RGB 204/204/204, PANTONE 7731 CMYK 79/0/89/22 RGB 0/153/51, PANTONE 376 CMYK 54/0/100/0 RGB 153/204/51, PANTONE 7480 CMYK 75/0/71/0.

                  3.

                  Nacionalna zastava države članice u kojoj poslovni nastan ima fizička ili pravna osoba koja lijekovima opskrbljuje javnost na daljinu s pomoću usluga informacijskog društva umeće se u bijeli pravokutnik u središnjem dijelu (na lijevoj strani) zajedničkog logotipa.

                  4.

                  Jezik teksta u zajedničkom logotipu utvrđuje država članica iz točke 3.

                  5.

                  Širina zajedničkog logotipa iznosi najmanje 90 piksela.

                  6.

                  Zajednički logotip jest statičan.

                  7.

                  Ako se logotip stavlja na obojenu pozadinu, što otežava njegovo raspoznavanje, može se ucrtati vanjska linija za razdvajanje kako bi se povećao kontrast u odnosu na pozadinsku boju.


title: Provedbena uredba Komisije (EU) 2017/806 оd 11. svibnja 2017. o odobravanju aktivne tvari niskog rizika Bacillus amyloliquefaciens soj FZB24 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011 (Tekst značajan za EGP. )

text:
               12.5.2017

               HR

               Službeni list Europske unije

               L 121/31

         PROVEDBENA UREDBA KOMISIJE (EU) 2017/806
   оd 11. svibnja 2017.
   o odobravanju aktivne tvari niskog rizika Bacillus amyloliquefaciens soj FZB24 u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja te o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 22. stavak 1. u vezi s člankom 13. stavkom 2.,
   budući da:

               (1)

               U skladu s člankom 7. stavkom 1. Uredbe (EZ) br. 1107/2009 Francuska je 19. lipnja 2013. od društva Novozymes Biologicals France primila zahtjev za odobrenje aktivne tvari Bacillus amyloliquefaciens soj FZB24.

               (2)

               U skladu s člankom 9. stavkom 3. te Uredbe Francuska je, kao država članica izvjestiteljica, 4. rujna 2013. obavijestila podnositelja zahtjeva, ostale države članice, Komisiju i Europsku agenciju za sigurnost hrane (dalje u tekstu „Agencija”) o prihvatljivosti zahtjeva.

               (3)

               Država članica izvjestiteljica Komisiji je 13. travnja 2015. dostavila nacrt izvješća o ocjeni, pri čemu je jedan primjerak poslala i Agenciji, u kojem je ocijenila može li se očekivati da ta aktivna tvar ispunjava mjerila za odobravanje iz članka 4. Uredbe (EZ) br. 1107/2009.

               (4)

               Agencija je postupila u skladu s člankom 12. stavkom 1. Uredbe (EZ) br. 1107/2009. U skladu s člankom 12. stavkom 3. Uredbe (EZ) br. 1107/2009 zatražila je da podnositelj zahtjeva državama članicama, Komisiji i Agenciji dostavi dodatne informacije. Ocjena dodatnih informacija koju je sastavila država članica izvjestiteljica dostavljena je Agenciji u obliku ažuriranog nacrta izvješća o procjeni 22. veljače 2016.

               (5)

               Agencija je 10. svibnja 2016. podnositelju zahtjeva, državama članicama i Komisiji dostavila svoj zaključak (2) o tome može li se za aktivnu tvar Bacillus amyloliquefaciens soj FZB24 očekivati da ispunjuje mjerila za odobravanje iz članka 4. Uredbe (EZ) br. 1107/2009. Agencija je svoj zaključak stavila na raspolaganje javnosti.

               (6)

               Komisija je 6. listopada 2016. Stalnom odboru za bilje, životinje, hranu i hranu za životinje predstavila izvješće o pregledu za Bacillus amyloliquefaciens soj FZB24 i nacrt uredbe kojom se predviđa odobrenje tvari Bacillus amyloliquefaciens soj FZB24.

               (7)

               Podnositelju zahtjeva omogućeno je podnošenje primjedbi na izvješće o pregledu.

               (8)

               S obzirom na jednu reprezentativnu uporabu ili više njih najmanje jednog sredstva za zaštitu bilja koje sadržava tu aktivnu tvar, a posebno s obzirom na uporabe koje su ispitane i detaljno opisane u izvješću o pregledu, utvrđeno je da su mjerila za odobravanje iz članka 4. Uredbe (EZ) br. 1107/2009 ispunjena. Stoga se ta mjerila za odobravanje smatraju ispunjenima. Stoga je primjereno odobriti Bacillus amyloliquefaciens soj FZB24.

               (9)

               Nadalje, Komisija smatra da je Bacillus amyloliquefaciens soj FZB24 aktivna tvar niskog rizika u skladu s člankom 22. Uredbe (EZ) br. 1107/2009. Bacillus amyloliquefaciens soj FZB24 nije tvar koja izaziva zabrinutost te ispunjava uvjete utvrđene točkom 5. Priloga II. Uredbi (EZ) br. 1107/2009. Bacillus amyloliquefaciens soj FZB24 divlji je soj koji se prirodno pojavljuje u okolišu. Nije patogen za ljude ni za životinje. Očekuje se da je dodatno izlaganje ljudi, životinja i okoliša putem uporaba odobrenih na temelju Uredbe (EZ) br. 1107/2009 zanemarivo u usporedbi s očekivanim izlaganjem u stvarnim prirodnim situacijama.

               (10)

               Stoga je primjereno tvar Bacillus amyloliquefaciens soj FZB24 odobriti na razdoblje od 15 godina.

               (11)

               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je međutim postaviti određene uvjete.

               (12)

               U skladu s člankom 13. stavkom 4. Uredbe (EZ) br. 1107/2009 trebalo bi na odgovarajući način izmijeniti Prilog Provedbenoj uredbi Komisije (EU) br. 540/2011 (3).

               (13)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Odobrenje aktivne tvari
   Aktivna tvar Bacillus amyloliquefaciens soj FZB24, kako je navedena u Prilogu I., odobrava se u skladu s uvjetima utvrđenima u tom Prilogu.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. svibnja 2017.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  EFSA (Europska agencija za sigurnost hrane), 2016. Zaključak o stručnom pregledu procjene rizika od pesticida s aktivnom tvari Bacillus amyloliquefaciens soj FZB24. EFSA Journal 2016.;14(6):4494, 18 str. doi:10.2903/j.efsa.2016.4494.

      (3)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      PRILOG I.

                  Uobičajeni naziv, identifikacijski brojevi

                  Kemijski naziv prema IUPAC-u

                  Čistoća (1)

                  Datum odobrenja

                  Prestanak odobrenja

                  Posebne odredbe

                     Bacillus amyloliquefaciens soj FZB24.
                  Referentni broj u zbirci kultura Deutsche Sammlung von Mikroorganismen (DSM), Njemačka: 10271
                  Referentni broj u zbirci kultura Službe za istraživanja u području poljoprivrede (NRRL), SAD: B-50304

                  Nije primjenjivo

                  Najmanja koncentracija:
                  2 × 1014 CFU/kg

                  1. lipnja 2017.

                  1. lipnja 2032.

                  Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za Bacillus amyloliquefaciens soj FZB24, posebno njegovi dodaci I. i II.
                  U toj cjelokupnoj ocjeni države članice moraju obratiti posebnu pozornost na sljedeće:

                              —

                              specifikaciju tehničke aktivne tvari proizvedene za tržište, uključujući cjeloviti opis nečistoća i metabolita;

                              —

                              zaštitu korisnika sredstva i radnika, uzimajući u obzir da se smatra da mikroorganizmi mogu uzrokovati preosjetljivost.

                        Proizvođač je dužan osigurati strogo održavanje ekoloških uvjeta i analizu kontrole kvalitete tijekom proizvodnog postupka.
                  Uvjeti uporabe trebaju uključivati, prema potrebi, mjere za smanjenje rizika.

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

      PRILOG II.
      U dijelu D Priloga Provedbenoj uredbi (EU) br. 540/2011 dodaje se sljedeći unos:

                     Uobičajeni naziv, identifikacijski brojevi

                     Kemijski naziv prema IUPAC-u

                     Čistoća (1)

                     Datum odobrenja

                     Prestanak odobrenja

                     Posebne odredbe

                     „10

                        Bacillus amyloliquefaciens soj FZB24.
                     Referentni broj u zbirci kultura Deutsche Sammlung von Mikroorganismen (DSM), Njemačka: 10271
                     Referentni broj u zbirci kultura Službe za istraživanja u području poljoprivrede (NRRL), SAD: B-50304

                     Nije primjenjivo

                     Najmanja koncentracija:
                     2 × 1014 CFU/kg

                     1. lipnja 2017.

                     1. lipnja 2032.

                     Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o pregledu za Bacillus amyloliquefaciens soj FZB24, posebno njegovi dodaci I. i II.
                     U toj cjelokupnoj ocjeni države članice moraju obratiti posebnu pozornost na sljedeće:

                                 —

                                 specifikaciju tehničke aktivne tvari proizvedene za tržište, uključujući cjeloviti opis nečistoća i metabolita;

                                 —

                                 zaštitu korisnika sredstva i radnika, uzimajući u obzir da se smatra da mikroorganizmi mogu uzrokovati preosjetljivost.

                           Proizvođač je dužan osigurati strogo održavanje ekoloških uvjeta i analizu kontrole kvalitete tijekom proizvodnog postupka.
                     Uvjeti uporabe trebaju uključivati, prema potrebi, mjere za smanjenje rizika.”

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.


title: Provedbena uredba Komisije (EU) 2016/233 оd 9. veljače 2016. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Guijuelo (ZOI))

text:
               19.2.2016

               HR

               Službeni list Europske unije

               L 44/5

         PROVEDBENA UREDBA KOMISIJE (EU) 2016/233
   оd 9. veljače 2016.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Guijuelo (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012, Komisija je ispitala zahtjev Španjolske za odobrenje izmjene specifikacije za zaštićenu oznaku izvornosti „Guijuelo”, registriranu u skladu s Uredbom Komisije (EZ) br. 1107/96 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije povezana s nazivom „Guijuelo” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. veljače 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

      (3)  SL C 329, 6.10.2015., str. 3.